 Waxaa markaan u dhaxeeya labadooda albaab qudhaata, kaasoo midba dhinac ka taagan yahay, Nuur ayaa markuu istaagay albaabkii aayar u gaaracay, Nasro waa sugeysay sanqartiisa ee way ka soo booday, kolkay aragatay isku duubtay oo ku dhegtay, asna waa kan xambaaray oo la bood booday, oo marba dhan ula jeestay asaga oo boga ku sida, ilaa hadda la islama hadlin, juuqna la iskuma dhihin, marka laga reebo gurxan fara badan oo Nasro ka baxaayay, iyo hadalo ay ka mid ahaayeen: Ma runbaa mise waa riyo? 